stanford-oval/wikipedia huggingface dataset:
Herzogin Cecilie
Käyttöhistoria > Karille

Viimeinen purjehdus oli aluksen nopein: lastinaan 4 295 tonnia vehnää se purjehti Port Lincolnista Kap Hornin ympäri Falmouthin satamaan 86 vuorokauden ennätysajassa. Kapteeni sai määräyksen jatkaa Ipswichiin, jonne viljalasti olisi purettava. Alus nosti ankkurinsa huhtikuun 24. päivänä 1936 kello 20.20. Tuuli oli pari boforia lounaasta, joten vauhdista tuli hyvä. Pimeän tultua tuuli tyyntyi hieman ja nousi niin paksu sumu, ettei edes kirkasvaloista Eddystonen majakkaa näkynyt. Myöhemmin todettiin laivan vauhdin olleen noin seitsemän solmua.
Vahdissa ollut perämies havaitsi hiukan kello 2.00 jälkeen edessä mustan kallion ja yritti muuttaa suuntaa etelään mutta liian myöhään: laiva ajoi matkavauhdilla Hamstone Rockin karikkoon Devonin rannikolla Bolt Headin luona Sewer Mill Sandsin matalikolla. Pelastusveneet saapuivat pian. Miehistö saatiin turvaan helposti. Itse alusta yritettiin pelastaa mutta turhaan, ja lastista pelastui vain pieni osa, sillä suurin osa oli jo veden pilaamaa ja jouduttiin heittämään mereen. Lastia jäi alukseen noin 1 700 tonnia. Lasti oli tosin vakuutettu, toisin kuin itse laiva. Lopulta 19. kesäkuuta kahden hinaajan voimin alus saatiin irti, ja se hinattiin Salcomben sataman länsipuolelle Starehole Coven poukamaan, missä sitä yritettiin korjata telakalle siirtokuntoon. Pitkä karilla olo oli kuitenkin vaurioittanut runkoa liian pahasti, ja perjantaina 17. heinäkuuta 1936 riehunut hirmumyrsky tuhosi aluksen lopullisesti. Vakuuttamattoman aluksen tuho oli kova isku Eriksonille ja varsinainen alku suurten purjelaivojen kauden lopulle.
Aluksen arvokas esineistö ja kalusto onnistuttiin pelastamaan. Karttahytin ja ruoriarkun osti eräs nimettömäksi jäänyt keräilijä, kun taas romuttuneen rungon lunasti 225 punnalla eräs Kingsbridgestä tullut romukauppias.
Aluksen kapteenin salonki ja kaljuunakuva ovat Maarianhaminassa Merenkulkumuseossa.
Esineistön haki Suomeen Eriksonin omistama pieni moottorilaiva Vera, joka sittemmin oli mukana elokuvassa Varsovan laulu.
Merikapteeni Helge Heikkinen, joka saavutti perämiespätevyyteensä tarvittavat purjehdusajat juuri Herzogin Ceciliellä, kirjoitti muistoartikkelissaan:
»Herzogin Cecilie ei sittenkään joutunut kärsimään häpeällistä kohtaloa: alennusta jäteproomuksi! Se päätti päivänsä myrskyn syleilyssä, kuten syvävedenpurjehtijalle sopii!»
Aiheesta muualla

Kuvia tai muita tiedostoja aiheesta Herzogin Cecilie Wikimedia Commonsissa
Suomen suurin - maailman nopein, Suomen Kuvalehti, 1.8.1931, nro 31, s. 22, Kansalliskirjaston digitaaliset aineistot
Lentokuva haaksirikkoutuneesta "Herzogin Ceciliestä", Helsingin Sanomat, 1.5.1936, nro 117, s. 5, Kansalliskirjaston digitaaliset aineistot
Purjelaiva kuolee, Suomen Kuvalehti, 06.03.1937, nro 10, s. 22, Kansalliskirjaston digitaaliset aineistot
Imbros (täsmennyssivu)

Imbros voi viitata seuraaviin:
Imbros eli Gökçeada, Turkille kuuluva saari Egeanmeressä
Imbros, antiikin aikainen kaupunki samannimisellä saarella
Ímpros, kylä Kreetan saarella Kreikassa
Ímproksen rotko, rotko lähellä Ímproksen kylää
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Imbros”, voi hakea sivunnimihaulla, laajalla sivunnimihaulla tai tekstihaulla.
Hohol

Hohol (ukr. Гоголь) on ukrainankielinen sukunimi.
Sen lisäksi, että Hohol on sukunimi, sitä käytetään Venäjällä muodossa hohol (ven. хохол)  ukrainalaisista. Venäjän kielessä sana on pejoratiivi eli sävyltään halventava. Sanan alkuperä on slaavilaisessa kantakielessä, jossa se tarkoitti lyhdettä. Sittemmin sillä viitattiin kasakoiden hiustupsuun. 1900-luvulla ukrainalaiset alkoivat käyttää samaa venäläistyneistä ukrainalaisista. Lisäksi Ukrainasta maana voidaan käyttää ilmausta Hohljandia, Hohlandia tai Hohlostan eli ”hoholien maa”.
Hlynur Bæringsson

| Hlynur Bæringsson |
| --- | --- |

Henkilötiedot
Koko nimi:  Hlynur Elias Bæringsson
Syntynyt: 6. heinäkuuta 1982 (ikä 42)
Kansalaisuus:   Islanti
Koripalloilija
Pelipaikka:  Iso laitahyökkääjä
Pituus:  200 cm
Paino:  100 kg
Pelaajaura
Seurajoukkueet
  2005–2006  2010–:  KR Reykjavík UMF Skallagrímur Aris Leeuwarden UMF Snæfell Sundsvall Dragons
Maajoukkueet
:   Islanti
Aiheesta muualla
FIBA
Hlynur Elias Bæringsson (s. 6. heinäkuuta 1982) on islantilainen koripalloilija.
Hlynur on pelannut kotimaansa joukkueiden lisäksi Alankomaissa ja Ruotsissa, jonka mestaruuden hän voitti Sundsvall Dragonsissa vuonna 2011.
Islannin miesten maajoukkueessa Hlynur  pelasi vuoden 2015 EM-kilpailuissa, jotka olivat maan historian ensimmäiset.
Aiheesta muualla

Kuvia tai muita tiedostoja aiheesta Hlynur Bæringsson Wikimedia Commonsissa
Profiili FIBA Archive (englanniksi)
Ilmansuojelu

Ilmansuojelu on toimintaa ilman pilaantumisen ehkäisemiseksi. Haitallisia päästöjä ilmaan aiheutuu ennen muuta polttoprosesseista (energiantuotantolaitokset, autot, teollisuuslaitokset jne.). Ilmansuojeluun lasketaan nykyisin kuuluvaksi myös ilmastopolitiikka eli ilmastonmuutoksen hillitseminen.
Aiheesta muualla

37. Ilmansuojelupäivät 21.-22.8.2012 (Arkistoitu – Internet Archive)
Ilmanvaihtosaneeraus

Ilmanvaihtoremontti on remontti, jossa uusitaan kiinteistön ilmanvaihtojärjestelmää joko osittain tai kokonaan. Yleensä ilmanvaihtojärjestelmä uusitaan jonkin havaitun ongelman tai puutteen vuoksi, esim. tunkkainen sisäilma, liialliset lämmityskulut, allergiaoireet tai rakenteiden terveyteen liittyvät oireet.
Ilmanvaihtojärjestelmän uusinnan yhteydessä on hyvä huomioida että saneeraus tulisi kerralla tehtyä olemassa olevien rakennusmääräysten mukaisiksi. Nykyaikainen koneellinen tulo- ja poistoilmanvaihtojärjestelmä on mahdollista rakentaa lähes kaikkiin asunto- ja talotyyppeihin. Uusissa rivi- ja kerrostalossakin suositaan asuntokohtaista ilmanvaihtojärjestelmää.
Ilmanvaihtoremontilla saavutetaan parempi sisäilma, kustannussäästöjä, kiinteistön arvon nousua sekä asumisviihtyvyyteen vaikuttavia tekijöitä.[lähde? ] Mm. sisäilman jäähdytys on mahdollista tietyillä ilmanvaihtokoneilla.
Työvaiheet

Ilmanvaihtoremontti alkaa ilmanvaihdon ammattilaisen suorittamalla tarvekartoituksella ja hankesuunnittelulla. Jos yhtiökokous kannattaa remonttia, käynnistetään tarjouskilpailu, johon pyydetään mahdollisimman samanlaisia tarjouksia eri järjestelmätoimittajilta. Hinnan ei tule olla ainoa valintakriteeri ja kannattaakin pyytää asiantuntijaa tekemään tarjouksien vertailu, jos taloyhtiön hallituksesta ei löydy tarpeeksi ammattitaitoa tähän. Kun toimittaja on valittu, remontti etenee asunto kerrallaan ja yleensä taloyhtiö maksaa remontista urakoitsijalle sitä mukaa kun työ etenee eikä siis koko summaa kerrallaan. Yhden asunnon ilmanvaihtosaneeraus kestää yleensä muutaman päivän ajan. Työ voidaan tehdä mihin vuodenaikaan hyvänsä.
Työvaiheet ovat tyypillisesti seuraavat:
ilmanvaihtokoneen paikan ja kanaviston reittien valmistelu
ilmanvaihtokanaviston asennus ja eristys
äänenvaimentimien ja ilmanvaihtokoneen asennus
jäteilmakanavan kattoläpiviennin asentaminen, raitisilmakanavan seinäläpiviennin ja ulkosäleikön asentaminen
ilmanvaihtoventtiileiden asennus, koneen käynnistys, ilmamäärien mittaus ja säätö
rakenteiden viimeistely, mahdollisten kotelointien rakentaminen
Hendrik Allik

| Hendrik Allik |
| --- | --- |
 Hendrik Allik vuonna 1940.
Neuvosto-Viron varapääministeri
 1943-1950 1965-1973  
Maatalouden kansankomissaari
 1945-1946  
Edeltäjä:  Georg Abels
Seuraaja:  Aleksander Mäe
Henkilötiedot
Syntynyt: 15. maaliskuuta 1901 Abja, Pärnumaa, Vironmaan kuvernementti, Venäjän keisarikunta
Kuollut: 8. toukokuuta 1989 (88 vuotta) Tallinna, Neuvosto-Viro
Kansalaisuus:  viro
Ammatti:  poliitikko
Puoliso:  Olga Lauristin
Tiedot
Puolue:  Viron kommunistinen puolue (EKP) (1917-1989)
Tutkinnot:  Tallinnan pedagoginen instituutti
Hendrik Allik (15. maaliskuuta 1901 Abja, Pärnumaa – 8. toukokuuta 1989 Tallinna) oli Viron kommunistisen puolueen pitkäaikainen jäsen ja Neuvosto-Viron varapääministeri.
Kommunistivallankumouksellisena Viron tasavallassa

Hendrik Allik työskenteli vuosina 1916–1922 Tallinnassa Baltian Puuvillatehtaassa (vir. Balti Puuvillavabrikus). Hän liittyi vuonna 1917 Venäjän kommunistipuolueeseen ja toimi vuosina 1917–1918 työläisnuorten aikakauslehden Nuori Sosialisti (Noor Sotsialist) toimittajana.
Allik oli 1920-luvun alussa aktiivi poliittinen toimija. Hänet valittiin Viron parlamentti riigikoguun vuoden 1923 vaaleissa kommunistien peitejärjestön "Työläisten yhteisrintama" listoilta. Kommunistinen lista sai silloin 10 paikkaa 100 riigikogun paikasta. Allik tuomittiin vuoden 1924 lopulla useiden muiden kommunistien kanssa vallankaappausyrityksestä elinkautiseen vankeuteen.
Vankeutta kesti aina vuoteen 1938, jolloin presidentti Päts armahti kommunistit. Vapauduttuaan kommunistit organisoituivat maanalaiseksi järjestöksi, jonka sihteerinä toimi Hendrik Allik vuodesta 1938 lähtien.
Neuvostovalta Viroon ja mukana puna-armeijassa

Neuvostoliiton miehitettyä Viron tasavallan Viron kommunistinen puolue nousi maan alta 4. heinäkuuta 1940 kärjessään Karl Säre ja Johannes Lauristin. Kommunistien vallanottoon kuului liittyminen Neuvostoliittoon, jota varten muodostettu riikivolikogun valtuuskunta kävi 23. heinäkuuta anomassa liittymistä Neuvostoliittoon. Uusi Neuvosto-Viron kansankomissaarien neuvosto esimiehenään Johannes Lauristin muodostettiin 25. elokuuta 1940. Allik valittiin tällöin kaupasta vastaavaksi kansankomissaariksi.
Saksalaisten hyökättyä kesällä 1941 Neuvostoliittoon Allik siirtyi Venäjälle. Alkuvuodesta 1942 kansankomissaarit jatkoivat Venäjällä toimintaansa. Hän siirtyi syyskuussa 1942  puna-armeijaan kuuluvan 8. virolaisen jalkaväkiarmeijakunnan poliittiseksi komissariksi. Heinäkuussa 1943 hänestä tuli Viron kommunistipuolueen keskuskomitean jäsen ja Neuvosto-Viron kansankomissaarien neuvoston esimiehen varamies eli varapääministeri. Hän oli mukana rintamajoukoissa, jotka 3. Baltian rintaman joukkoina etenivät kohti Etelä-Viroa.
Sodanjälkeisen Neuvosto-Viron johtajia

Puna-armeijan vallattua Viron syys-lokakuussa 1944 neuvostovalta pystytettiin uudelleen ja Allik jatkoi Neuvosto-Viron varapääministerinä. Allik avioitui sodan jälkeen vuonna 1945 Olga Lauristinin kanssa, joka toimi samaan aikaan sosiaaliministerinä. Heille syntyi vuonna 1946 poika Jaak – sittemmin Viron kommunistisen puolueen ideologiasihteeri ja Viron uuden itsenäistymisen vaiheessa riigikogun jäsen ja ministeri.
Poliittinen syrjäytys, vankeus ja paluu valtaan

Stalinin valta jatkui vielä 1950-luvun alussa. Neuvostoliiton johtajat Stalin etunenässä olivat olleet tyytymättömiä sodanjälkeisen Viron puoluejohtajan Nikolai Karotammin toimintaan Viron neuvostolaistamisessa. Karotamm erotettiin maaliskuussa 1950. Hendrik Allik kuului Karotammin lähipiiriin, joten hänet tuomittiin 25 vuodeksi vankeuteen. Tuomiohetki oli hieman ristiriitainen, sillä Allik oli saanut vain muutamaa kuukautta aikaisemmin maaliskuussa 1950 Neuvostoliitossa arvostetun Leninin kunniamerkin. Hendrik Allik pääsi käynnistyneen suojasääkauden aikana pois vankeudesta ja sai palata Viroon vuonna 1955. Näin Hendrik Allik oli viettänyt elämästään vankeudessa 15 vuotta Virossa ja viisi vuotta Neuvostoliitossa.
Vuodesta 1957 hän toimi ministerineuvoston alaisen valtion suunnittelukomitean apulaisjohtajana ja vuodesta 1961 alkaen hän johti suunnittelukomiteaa vuoteen 1973 saakka. Vuosina 1965–1973 hän toimi jälleen varapääministerinä, josta tehtävästä hänet oli erotettu ja vangittu vuonna 1950.
Hendrik Allik toimi Neuvostoliiton Korkeimman neuvoston jäsenenä vuosina 1966–1970 ja Neuvosto-Viron Korkeimmassa neuvostossa vuosina 1947–1950, 1959–1967 ja 1971–1975.
Eläkevuodet

Hendrik Allik ja hänen puolisonsa Olga Lauristin viettivät eläkevuosiaan Tallinnassa. He ehtivät kokea Neuvostoliiton perestroikan aikakauden 1980-luvulla. Allik oli virolaisten puolueveteraanien ryhmässä tervehtimässä Mihail Gorbatšovia, joka vieraili Tallinnassa vuonna 1987.
Hämeenlinnan VPK

Hämeenlinnan VPK:n Palokunnantalo
Hämeenlinnan VPK on Hämeenlinnassa toimiva vapaaehtoinen palokunta. Palokunta on perustettu vuonna 1873 ja on siten Suomen vapaaehtoisista palokunnista kahdeksanneksi vanhin ja Hämeenlinnan toiseksi vanhin toimiva yhdistys. Palokunnan tärkeimpänä tehtävänä on edelleen palonsammutus- ja pelastustoiminta. Yhdistyksen toiminnan keskuksena on Hämeenlinnan keskustassa sijaitseva vuonna 1893 valmistunut Palokunnantalo. Hämeenlinnan VPK on yksi Kanta-Hämeen kolmesta sopimuspalokunnasta.
Kalusto

| Yksikkötunnus | Tyyppi |
| --- | --- |
RKH431: Sammutusyksikkö
RKH437: Miehistönkuljetusyksikkö
RKH4352: Vahingontorjuntayksikkö
Hostinsara

| Hostinsara |
| --- | --- |

Uhanalaisuusluokitus
 
Suomessa::  Erittäin uhanalainen
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Poales
Heimo::  Sarakasvit Cyperaceae
Alaheimo::  Cyperoideae
Tribus::  Cariceae
Suku::  Sarat Carex
Laji::  hostiana
Kaksiosainen nimi
 Carex hostiana  DC. 
Synonyymit
 Carex hornschuchiana Hoppe 
Katso myös
   Hostinsara Wikispeciesissä   Hostinsara Commonsissa 
Infobox OKNimi-testi OK: 
Hostinsara (Carex hostiana, syn. C. hornschuchiana) on suurimmassa osassa Eurooppaa tavattava lettosoiden sarakasvilaji. Suomessa lajia kasvaa ainoastaan Ahvenanmaalla. Hostinsara on määritelty Suomessa erittäin uhanalaiseksi lajiksi.
Ulkonäkö ja koko

Hostinsara on löyhästi mätästävä tai yksittäisversoinen ja kasvaa 15–50 cm korkeaksi. Juurakko on suikerteleva. Sen varret ovat pystyjä, hoikkia ja varsien tyvitupet vaaleanruskeita. Vaalean- tai harmahtavanvihreät lehdet ovat vartta lyhyempiä, 2–5 mm leveitä ja litteitä. Alimman tähkän kapea tukilehti on tähkäänsä pidempi. Hedetähkä on selväperäinen. Emitähkiä on 1–3 kappaletta ja ne ovat tavallisesti pitkävälisiä, munanmuotoisia ja etenkin alin emitähkä pitkäperäinen. Ruskeat tähkäsuomut ovat suippoja, odattomia ja leveälti kalvolaitaisia. Munanmuotoiset pullakot ovat sirottavia, pitkäsuippuisia ja selväsuonisia. Väriltään ne ovat himmeän kellan- tai ruskeanvihreitä. Suuota on pitkä, suora, karhea ja syvään lovikärkinen. Hostinsara kukkii kesäkuussa.
Muista Suomessa tavattavista saralajeista hostinsara muistuttaa eniten välisaraa (C. distans).
Hostinsara kuuluu hankalasti määriteltävään keltasararyhmään, jonka lajit risteytyvät hyvin herkästi keskenään. Suomessa tähän ryhmään kuuluvat hostinsaran lisäksi keltasara (C. flava), etelännokkasara (C. lepidocarpa subsp. lepidocarpa), kuusamonnokkasara (C. lepidocarpa subsp. jemtlandica), ristasara eli lännenhernesara (C. demissa) ja hernesara (C. viridula). Risteymiä tavataan hyvin usein lajien yhteisillä kasvupaikoilla.
Hostinsaralla voi esiintyä harvinaista hostinsarannoki (Anthracoidea hostianae) -nokisientä.
Levinneisyys

Hostinsaraa tavataan suurimmassa osassa Eurooppaa pohjois-, etelä- ja itälaitoja lukuun ottamatta. Euroopan ulkopuolella lajia tavataan ainoastaan Kanadassa ja Turkissa. Suomessa hostinsaraa kasvaa nykyään ainoastaan Ahvenanmaalla, jossa se yhä on luonnontilaisilla lettosoilla jopa yleinen. Runsaimmat esiintymät ovat Eckerön, Hammarlandin ja Jomalan kunnissa. Manner-Suomesta lajia ei nykyään tunneta, mutta lajista on tiedossa muutama havainto 1800-luvulta Varsinais-Suomesta, Keski-Pohjanmaalta sekä Länsi-Lapista Tornionjokilaaksosta.
Elinympäristö

Hostinsaraa kasvaa lettosoilla, kosteilla niityillä ja joskus myös merenrannoilla. Laji on kalkinvaatija. Suurin uhka hostinsaralle on soiden ojitus ja pellonraivaus. Niittyjen umpeenkasvu perinteisen laidunnuksen loputtua uhkaa lajin kasvupaikkoja niityillä.
Aiheesta muualla

Suomen Lajitietokeskus: Hostinsara (Carex hostiana)
Kasviatlas 2022: Hostinsaran (Carex hostiana) levinneisyys Suomessa.
Pinkka, Lajintuntemuksen oppimisympäristö: Hostinsara (Carex hostiana)
ITIS: Carex hostiana (englanniksi)
United States Department of Agriculture (USDA): Carex hostiana (englanniksi)
Hlynjany

| Hlynjany Глиняни |
| --- | --- |
 lippu:  vaakuna
 Hlynjany
 Koordinaatit: 49.8238°N, 24.5135°E 
Valtio:  Ukraina
Alue:  Lvivin alue
Piiri:  Lvivin piiri
Kirjallinen maininta:  1379
Magdeburgin oikeudet:  1397
Pinta-ala  ():  
 – Kokonaispinta-ala:  7,2 km²
Väkiluku (2022)  ():  2 954 as.
Infobox OKVirheellinen NIMI-arvo: 
Hlynjany (ukr. Глиняни) on kaupunki Ukrainan Lvivin alueen Lvivin piirissä. Se sijaitsee Läntisen Bugin vesistöön kuuluvan Perehnojivkajoen varrella, 41 kilometriä aluekeskus Lvivistä itään.
Tammikuun keskilämpötila on −4,0 ja heinäkuun +18,1 celsiusastetta. Keskimääräinen vuosisademäärä on 710 millimetriä.
Arkeologisen aineiston perusteella seutu oli asuttu jo paleoliittisellä aikakaudella noin 20 000 sitten. Paikkakunnan ensimmäinen kirjallinen maininta on vuodelta 1379. Magdeburgin oikeudet vuonna 1397. Kaupunkityyppinen taajama 1940, piirikeskus 1940–1962 ja kaupunki 1993.
Ukrainan tilastokeskus arvioi kaupungin väkiluvuksi 2 954 (2022). Vuonna 2001 siellä oli 3 378 asukasta, joista ukrainalaisia oli pääosa. Vuonna 1989 kaupunkiin kirjattiin 3 846 asukasta.
Hlynjany on Ukrainan kesän 2020 aluehallintouudistuksen jälkeen kuulunut Lvivin piiriin; sitä ennen se oli Zolotšivin piirin alainen kaupunki.
Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa asutuksen jäänteet (1000-1200 -luvulta), yhteisötalo Narodnyi dim (1710) ja puinen Jumalanäidin kirkko (1749).
Kansantalo (Narodnyi dim, 1710).
Jumalanäidin kirkko (1749).
Pyhän Hengen kirkko.
Pyhän Nikolauksen kirkko.
Pyhän Annan kirkko.
Aiheesta muualla

Kuvia tai muita tiedostoja aiheesta Hlynjany Wikimedia Commonsissa
Hip Hop Is Dead

| Hip Hop Is Dead Nas |
| --- | --- | --- |

Studioalbumin tiedot
 Äänitetty : 2005–2006
 Julkaistu: 19. joulukuuta 2006
 Formaatti: CD
 Tyylilaji: rap
 Kesto: 60.24
 Levy-yhtiö: Columbia, Def Jam
Listasijoitukset
  Billboard 200: 1.
Nasin muut julkaisut
| Street’s Disciple 2004 | Hip Hop Is Dead 2006 | Greatest Hits 2007 |
Singlet albumilta Hip Hop Is Dead
 ”Hip Hop Is Dead” Julkaistu: 5. marraskuuta 2006  ”Can’t Forget About You” Julkaistu: 23. tammikuuta 2007
Hip Hop Is Dead on yhdysvaltalaisen hip hop -artisti Nasin kahdeksas studioalbumi. Se julkaistiin 19. joulukuuta 2006 levymerkillä Def Jam Recordings.
Kappaleet

Money Over Bullshit – 4.16
You Can’t Kill Me – 3.15
Carry On Tradition – 3.49
Where Are They Now – 2.44
Hip Hop Is Dead – 3.45 (feat. will.i.am)
Who Killed It? – 3.10
Black Republican – 3.45 (feat. Jay-Z)
Not Going Back – 4.09 (feat. Kelis)
Still Dreaming – 3.37 (feat. Kanye West & Chrisette Michele)
Hold Down the Block – 3.58
Blunt Ashes – 4.03
Let There Be Light – 4.28 (feat. Tre Williams)
Play On Playa – 3.33 (feat. Snoop Dogg)
Can’t Forget About You – 4.34 (feat. Chrisette Michele)
Hustlers – 4.06 (feat. The Game & Marsha Ambrosius)
Hope – 3.05
Arvostelut

Allmusic:
Entertainment Weekly: B
Listasijoitukset

| Lista (2007) | Sijoitus |
| --- | --- |
U.S. Billboard 200: #1
Lista (2006): Sijoitus
U.S. Top R&B/Hip Hop Albums: #1
United World Chart: #1
Ike

Ike tai IKE voi tarkoittaa seuraavia:
Ike, oik. Ikeanna Ikegwuonu (s. 1988), suomalainen muusikko, sanoittaja ja näyttelijä
Ike Clanton (1847–1887), yhdysvaltalainen rikollinen
Ike Diogu, oik. Ikechukwu Diegu (s. 1983), nigerialainen koripalloilija
Ike Eisenhower, oik. Dwight D. Eisenhower (1890–1969), Yhdysvaltain presidentti 1953–1961
Ike Kanerva, oik. Ilkka Kanerva (s. 1948), suomalainen kokoomuslainen poliitikko ja ministeri
Ike Rautio, suomalainen viestinnän tekijä
Ike Turner, oik. Izear Luster Turner, Jr. (1931–2007), yhdysvaltalainen muusikko ja musiikkituottaja
Ike Udanoh (s. 1989), yhdysvaltalainen koripalloilija
Ike Vil, oik. Ilkka Salmenpohja, suomalainen laulaja, kosketinsoittaja ja suomentaja
kuvitteellisia henkilöitä:
Ike, Fire Emblem -pelisarjan yhdeksännen osan, Path of Radiancen päähenkilö
IKE, Internet Key Exchange, avaintenvaihtoprotokolla
Hurrikaani Ike, hirmumyrsky Atlantilla vuonna 2008
Taifuuni Ike, hirmumyrsky Itä-Aasian rannikolla vuonna 1984.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ike”, voi hakea sivunnimihaulla, laajalla sivunnimihaulla tai tekstihaulla.
Héctor Lombard

| Héctor Lombard> Henkilötiedot |
| --- | --- |
Syntynyt: 2. helmikuuta 1978 (ikä 46) Matanzas, Kuuba
Kansalaisuus:   Kuuba  Australia
Vapaaottelija
Lempinimi:  Lightning
Aktiivisena:  2004–2018
Pituus:  175 cm
Paino:  84 kg
Painoluokka:  Alempi raskassarja (2004–2006) Keskisarja (2006–2013, 2016–2018) Välisarja (2013–2016)
Kätisyys:  vasen
Taistelutyyli:  judo, potkunyrkkeily, brasilialainen jujutsu
Seura:  American Top Team
Tilastot
Ottelut:  47
Voitot:  34
– tyrmäyksellä:  22
– luovutuksella:  4
– päätöksellä:  8
Tappiot:  10
– tyrmäyksellä:  3
– päätöksellä:  6
Tasapelit:  1
Ei tuomiota/mitätöity:  2
Héctor Miguel Lombard Pedrosa (s. 2. helmikuuta 1978 Matanzas, Kuuba) on kuubalais-australialainen keskisarjan vapaaottelija ja entinen olympiatason judoka. Hän otti osaa vuoden 2000 Sydneyn Olympialaisiin, jossa Lombard edusti kotimaataan Kuubaa. Sittemmin hän saavutti mitaleja judossa eri turnauksia Euroopassa ja Australiassa, kuten 2004 Australian Openissa yli 100 kiloisten sarjassa. Vapaaottelussa Lombard oli Bellatorin keskisarjan mestari vuosina 2009–2012. Hän otteli myös UFC:ssä vuosina 2012–2018.
Saavutukset > Vapaaottelu

Keskisarjan turnausvoitto
Keskisarjan mestaruus (kerran, puolusti kerran)
Nopein tyrmäys (0:06)
Keskisarjan mestaruus (kerran, puolusti seitsemän kertaa)
Keskisarjan mestaruus (kerran)
Alemman raskassarjan mestaruus (kerran)
Muualla

Lombard on pelattavana hahmona vapaaottelupeleissä EA Sports UFC 2 (2016) ja EA Sports UFC 3 (2018).
How Do You Keep the Music Playing?

How Do You Keep the Music Playing? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1982 elokuvaan Parhaat kaverukset – eli tyttö joka ei halunnut naimisiin (Best Friends, ohj. Norman Jewison), jossa sen esittävät Patti Austin ja James Ingram. Kappale oli ehdokkaana parhaan laulun Oscar-palkintoon.
Laulun ovat levyttäneet myös muun muassa Frankie Laine (1985 ja 1998), Andy Williams (1986), Tony Bennett (1986, sekä 2006 George Michaelin ja 2011 Aretha Franklinin kanssa), George Benson ja Carmen Bradford (1990), Shirley Bassey (1991), Johnny Mathis (1993), Frank Sinatra (1984 sekä Lorrie Morganin kanssa 1994), Barbra Streisand (2003) sekä Céline Dion (2013).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:How Do You Keep the Music Playing?
Herzogenaurach

| Herzogenaurach |
| --- | --- |

 vaakuna
 Herzogenaurach
 Koordinaatit: 49°34′N, 10°53′E 
Valtio:  Saksa
Osavaltio:  Baijeri
Hallintopiiri:  Mittelfranken
Piirikunta:  Erlangen-Höchstadt
Hallinto:  
 – Pormestari:  German Hacker (SPD)
Pinta-ala:  
 – Kokonaispinta-ala:  47,6 km²
Korkeus:  301 m
Väkiluku (2019):  23 373
 – Väestötiheys:  491,0 as./km²
 
 www.herzogenaurach.de  
Infobox OKVirheellinen NIMI-arvo: 
Herzogenaurach on kaupunki Saksassa Baijerin osavaltiossa. Se kuuluu Mittelfrankenin hallintopiiriin ja Erlangen-Höchstadtin piirikuntaan. Kaupungin asukasluku oli vuoden 2019 arvion mukaan 23 373. Herzogenaurach sijaitsee Aurachjoen varrella, ja se tunnetaan kahden maailmanlaajuisen urheiluvarustevalmistajan, Adidaksen ja Puman, kotipaikkana.
Maantiede

Herzogenaurach sijaitsee länteen Erlangenista ja Nürnbergistä Nürnbergin metropolialueella. Sen naapurikuntia ovat (pohjoisesta myötäpäivään) Weisendorf, Großenseebach, Heßdorf, Erlangen, Obermichelbach, Tuchenbach, Puschendorf, Emskirchen ja Aurachtal. Herzogenaurach on jaettu 12 alueeseen (saks. Ortsteile).